Retningslinjer for valgkomitéen

Valgkomitéen er en uavhengig og selvstendig komité valgt av årsmøtet.

Ved godt arbeid er dette en av organisasjonens viktigste komitéer for å sikre at rette personer velges til å lede organisasjonen.

Valgkomitéen må begynne sitt arbeid i god tid.

**Forarbeid:**

* Sette seg inn i organisasjonens oppgaver og mål
* Ha dialog med styret for å danne et bilde av hvilken kompetanse organisasjonen har behov for i sitt arbeid, og finne ut hvordan styret har fungert i perioden
* Informasjon om årsmøtet og hvilke kandidater som står på valg og *Retningslinjer for valgkomiteen* sendes valgkomitéen i november før årsmøtet
* Styret i Mental Helse Møre og Romsdal kaller inn valgkomitéen til dens første møte i desember
* Protokoller fra styremøtene gjøres tilgjengelig for valgkomitéen

**Fremdriftsplan:**

* Lag en tidsplan med oppstart av arbeidet innen fristene i vedtektene før årsmøtet
* Utarbeid en oversikt over hvilke funksjoner som skal velges på årsmøtet, og fordel arbeidet i komitéen.
* Komitéens innstilling skal sendes styret innen 4 uker før årsmøtet.

**Kartlegging:**

* Ha samtale med alle, både de sittende og de foreslåtte kandidatene. I samtalen kartlegges kandidatenes kjennskap til organisasjonens oppgaver, mål og verdier, og deres oppfatning av disse, samt kandidatenes arbeidskapasitet.
* Benytt gjerne «spørreskjema for valgkomitéen» ved intervju av kandidatene

**Rekruttering:**

* Inviter lokallagene til å foreslå kandidater til alle verv, også til medlemmer av valgkomitéen
* Gi en så nøyaktig beskrivelse av styrearbeidet som mulig
* Alle medlemmer er valgbare
* Legg vekt på å framsnakke organisasjonen og vær positiv i samtale med kandidatene
* Alle som blir innstilt til verv, skal ha sagt ja.

**Taushetsplikt:**

* All formell kommunikasjon skal skje på egen e-post for valgkomiteen
* Komiteens medlemmer er forpliktet til konfidensiell behandling av sensitive opplysninger, og har taushetsplikt om det de får kjennskap til i sitt verv. Alt materiell med konfidensielt innhold skal makuleres når komiteen har avsluttet sitt arbeid.

**Presentasjon på årsmøte:**

* Presenter hvem som har sittet i valgkomitéen og hvordan arbeidet har foregått
* Valgkomitéen presenterer sin innstilling til nytt styre
* Gi en kortfattet presentasjon av de nye som er foreslått inn i styret

**Ny valgkomité:**

* Valgkomitéen legger fram forslag til ny valgkomité